હાલમાં પોલીસે રપ૦૦ના ટોળા સામે હત્યાનો પ્રયાસ, પોલીસ પર હુમલો, રાયોટિંગ વગેરેની ફરિયાદ નોંધી ૧૦થી વધુની ધરપકડ કરી છે. પોલીસ કમિશનરે ઘટનાની ગંભીરતા જોઇ તપાસ ક્રાઇમ બ્રાંચને સોંપી છે. પોલીસસૂત્રો પાસેથી મળતી માહિતી મુજબ બાપુનગરના મોરારજીચોક નજીક એક મેદાન આવેલ છે. મુખ્યમંત્રી ગરીબ આવાસ યોજના અંતર્ગત થોડા દિવસ અગાઉ ત્યાં ખાતમુહૂર્ત કરાયું હતું. આ અંગે સ્થાનિક રહીશોએ કોર્ટના દ્વાર ખખડાવ્યા હતા અને કોર્ટે આ બાબતે સ્ટે પણ આપ્યો હતો. સ્થાનિકોના આ વિરોધને લઇને એક એસઆરપીનો પોઇન્ટ ગોઠવી દેવાયો હતો અને કોન્ટ્રાકટરે પોતાનો માલસામાન મૂકી પતરાં ગોઠવી દીધાં હતાં.